b"\n_START_ARTICLE_\nGuaix\n_START_PARAGRAPH_\nGuaix \xc3\xa9s una pintura opaca soluble a l'aigua, de diferents colors, que ans al contrari de l'aquarel\xc2\xb7la, cobreix el suport, generalment paper, cart\xc3\xb3 o m\xc3\xa9s rarament pergam\xc3\xad. Tamb\xc3\xa9 es diu guaix d'una obra feta amb aquesta t\xc3\xa8cnica de pintura._NEWLINE_L'opacitat del guaix es fa en barrejar pintura d'aquarel\xc2\xb7la transparent amb un blanc opac. A l'inici s'utilitzava cal\xc3\xa7 i goma ar\xc3\xa0biga. Des del segle XIX va utilitzar-se litop\xc3\xb3 o \xc3\xb2xid de zinc. Al contrari de l'oli, el guaix no \xc3\xa9s permanent, si entra en contacte una altra vegada amb aigua queda tacat. Tamb\xc3\xa9 permet fer correccions i posar una nova capa de colors clars damunt colors foscs, cosa que \xc3\xa9s impossible amb l'aquarel\xc2\xb7la. Com que \xc3\xa9s soluble a l'aigua, el guaix s'utilitza sovint en l'ensenyament de les arts._NEWLINE_El mot prov\xc3\xa9 del franc\xc3\xa8s gouache, un derivat del llat\xc3\xad aquatio o de l'itali\xc3\xa0 guazzo. Quan es tracta d'una obra monocroma, es parla d'aiguada."